钦定古今图书集成/明伦汇编/氏族典/第304卷 > 《廖用贤尚友录》 > 郎馀庆
## 钦定古今图书集成/明伦汇编/氏族典/第304卷 > 《廖用贤尚友录》 > 郎馀庆

按《唐书郎馀令传》：“馀令兄馀庆，为吏清而刻于法。高
宗时为万年令，道无掇遗。累迁御史中丞，务谦谨下
人。久之，出为苏州刺史，坐累下迁交州都督。驩州司
马裴敬敷与馀庆雅故，以事笞馀庆婢父，婢方嬖，谮
敬敷死狱中。又裒货无艺，民诣阙诉之，高宗诏放琼
州，会赦，当还。朝廷恶其暴，徙春州，卒。”